གསུམ།། ཆོས་དེ་གསུམ་ཚོགས་ཤིང་དུས་བབ་ན།། ལོ་ཏོག་ལ་མི་ལེགས་
པའི་རང་དབང་མེད།། ཨ་ལ་ལ་རྟེན་འབྲེལ་གྱི་ཆོས་ཉིད་མཚར།། གཞི་ཤེས་རྒྱུད་སྐྱོན་མེད་བཟང་
དང་གཅིག། རྒྱུ་གདམ་(གདམས་)ངག་ཁུངས་བཙུན་བཟང་དང་གཉིས།། རྐྱེན་བསགས་སྦྱང་
དད་པ་འཛོམ་(འཛོམས་)དང་གསུམ།། ཆོས་དེ་གསུམ་ཚོགས་ཤིང་དུས་བབ་ན།། ཉམས་རྟོགས་
ལ་མི་འཕེལ་བའི་རང་དབང་མེད། །ཨ་ལ་ལ་རྟེན་འབྱུང་གི་ཁྱད་ཆོས་མཚར།། ཞེས་གསུངས་པ་
བཞིན་ཕར་ཕྱིན་ཐེག་པའི་སྐབས་ན་ཡང་ཚུལ་ཁྲིམས་ཀྱིས་རྒྱུད་སྨིན་པར་བྱེད། ཏིང་ངེ་འཛིན་
76 ཏྭཾ

༄༄༅། །རྒྱལ་མཁན་ཆེན་གྲགས་པ་རྒྱལ་མཚན་གྱི་རྣམ་ཐར་ནོར་བུའི་འཕྲེར་བ།
གྱིས་ཉོན་མོངས་པ་མགོ་གནོན། ཤེས་རབ་ཀྱིས་དྲུང་ནས་འབྱིན་པའི་སྒོ་ནས་གྲོལ་བར་བཤད་
ལ། གསང་སྔགས་ཟབ་མོའི་ཉེ་ལམ་འཁྲུལ་མེད་ནི་གྲུབ་པའི་དབང་ཕྱུག་ཐམས་ཅད་སྐུ་བཞིའི་
ཕོ་བྲང་དུ་འབྱོན་པའི་བགྲོད་པ་གཅིག་པའི་ལམ་གཉིས་པ་མེད་པ་ཡིན་པས་སོ།། དེས་ན་རྒྱལ་
དབང་བདུན་པ་ཆེན་པོས། མཐོ་སྤྲིན་དཀར་གཞོན་ནུ་ལིང་མ་ལིང༌།། ཁོང་ཡང་ཟོར་ཆེ་བ་མ་
ལགས་ཏེ།། དྲོད་གཤེར་གྱི་རྟེན་འབྲེལ་ཚོགས་པ་ལས།། རླངས་པ་གྱེན་དུ་འཕྱུར་བ་དུམ་བུར་
ཆགས།། ལས་རྣམ་དཀར་ཕྱོགས་ལ་གང་བརྩོན་པ།། རང་ཆེ་བ་འདོད་པ་མེད་ན་ཡང་།། རྒྱུ་བཟང་
བོའི་རྟེན་ཅིང་འབྲེལ་འབྱུང་གིས།། ཕལ་དོ་ཟླར་མི་ནུས་གོང་དུ་འཕགས།། སྣང་བྱེད་ཀྱི་བདག་
པོ་ རྟ་བདུན་ཅན། ཁོང་རང་མཐོ་ཆེ་བ་མ་ལགས་ཏེ། འདི་སྐྱེ་འགྲོ་མི་ཡི་བསོད་ནམས་ལས།།
དགུང་མཐོན་པོའི་དབྱིངས་སུ་ཤར་བ་ཡིན།། རང་བློ་གྲོས་གཙང་མར་ཐབས་ཤེས་ཀྱི། །རྒྱུད་ཡོན་
ཏན་དཀྱིལ་འཁོར་རྒྱས་པ་ན།། རང་སྙེམས་པ་མེད་ཀྱང་ཁམས་གསུམ་ན།། ཁོང་འགྲོ་བ་ཀུན་གྱི་
གཙུག་ཏུ་མཛེས།། ཞེས་པ་ལྟར་རོ། །
ཐུན་མོང་
དེས་ན་བླ་མ་མཆོག་འདི་ཉིད་ངེས་དོན་དུ་སྤྲུལ་གཞི་རྒྱལ་བ་ཀུན་གྱི་སྙིང་རྗེའི་རང་
གཟུགས་འཕགས་མཆོག་ཕྱག་ན་པདྨོའི་སྒྱུ་འཕྲུལ་དུ་གསུངས་པ་ལྟར་ཡིན་ཅིང་།
བའི་ངོར་ལམ་ལ་སློབ་པའི་ཟློས་གར་བསྟན་པའི་དུས་འདིར་ཡང་མཁས་པས་གྲུབ་པ་མ་བཀག
གྲུབ་པས་བཙུན་པ་མ་བཅོམ་པར་རྟོགས་པས་རང་རྒྱུད་གྲོལ། ཐུགས་རྗེས་གཞན་(༥༩)རྒྱུད་
སྨིན་པར་མཛད་བཞིན་ད་ཆ་དགུང་གྲངས་དོན་བཞིའི་སྟེང་ཕེབས་ཤིང་། ལོ་འདིར་ཡང་སྐུ་
ཚ་རབ་འབྱམས་པ་བྱང་མཇལ་དུ་འགྲོ་བར་དེ་ཕྱོགས་ཀྱི་དགོན་ཆེན་རྣམས་དང་། རྟེན་རྣམས་
ལ་མཆོད་འབུལ་དང་མང་ཇའི་ཐེབས་བསྐུར་བ་གནང་སྟེ། རྗེ་ཉིད་རྒྱལ་དབང་སྐལ་བཟང་རྒྱ་
མཚོས། བློ་ལྷན་སྐྱེས་འོད་གསལ་མཆོག་གི་ཁམས།། ལྷ་ཡི་དམ་གཟུགས་སུ་བྱང་ཆུབ་ནས།། དུས་
ཐུན་དང་ཐུན་མཚམས་རེས་མེད་པར།། ཟབ་གསལ་གྱི་རྣལ་འབྱོར་གཡོ་མེད་ངང་།། ཕྱི་སྣོད་ཀྱི་
སྣང་བ་གང་ཤར་ཡང༌།། རང་ཡེ་ཤེས་ངོ་བོའི་གཞལ་མེད་ཁང་།། ནང་བཅུད་ཀྱི་གང་ཟག་འདི་
ཐམས་ཅད།། ལྷ་རྒྱལ་བའི་རྒྱ་མཚོའི་བཀོད་པར་གསལ།། ལུས་རྩ་ཁམས་དཔའ་བོ་དཔའ་མོ་ལ།།
ཟས་བདུད་རྩི་ཚོགས་སུ་འབུལ་བ་སོགས།། སྔགས་གསང་བ་ཟབ་མོའི་རྣལ་འབྱོར་གྱིས།། ལས་
77

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་དང་བོ་བཞུགས་སོ།།
བྱ་བ་ཅི་བགྱིས་ལམ་དུ་བསྒྱུར།། ཞེས་གསུངས་པ་ཇི་ལྟ་བ་བཞིན། གང་སྣང་བདེ་ཆེན་གྱི་རོལ་
བ་ལས་མི་འདའ་བའི་ངང་ནས་ཐུབ་བསྟན་རིན་པོ་ཆེ་མི་འགྱུར་བའི་སྲོག་ཤིང་མི་ནུབ་པའི་
རྒྱལ་མཚན་དུ། འཇིགས་བྲལ་སེང་གེའི་ཁྲི་ལ་ཞབས་ཟུང་རྡོ་རྗེའི་སྐྱིལ་ཀྲུང་གཡུང་དྲུང་གི་ཆོས་
བདུན་གྱི་རང་བཞིན་དུ་བརྟན་པར་བཞུགས་པ་འདི་ལགས་ཏེ། སླད་མར་ཡང་། ཆོས་རྔ་ཆེན་
པོའི་སྒྲ་ཡིས་ནི།། སེམས་ཅན་སྡུག་བསྔལ་ཐར་བགྱིད་དོ།། བསྐལ་བ་བྱེ་བ་བསམ་ཡས་སུ།། ཆོས་
སྟོན་མཛད་ཅིང་བཞུགས་གྱུར་ཅིག། ཅེས་གསོལ་བ་འདེབས་སོ། །
དགུ་བ། མཇུག་སྡུད་དགེ་བ་བསྔོ་བའི་གཏམ་དུ་བྱ་བ།
ཇི་སྐད་བརྗོད་པ། དེ་ལྟར་རྗེ་འདིའི་ཐུན་མོང་དང་ཐུན་མོང་མ་ཡིན་པའི་རྣམ་པར་ཐར་
བ་མཐའ་དག་སྨྲར་(སྨྲ་)བ་ལ་རྒྱལ་སྲས་འཕགས་པ་རྣམས་ཀྱང་ཚིག་གིས་དབུལ་བ་བརྟེན་པར་
འགྱུར་ན་བདག་འདྲས་ཆུ་ཐིག་(ཐིགས་)ཙམ་ཡང་སྨྲ་ག་ལ་སྤོབ་(སྤོབས)། སྤྱིར་ཡང་རང་ངོས་
ནས་སྔོན་ཚོགས་ཆོས་འགྲིམ་དུས་རྩེད་མོའི་ངག་གིས་ཚིགས་བཅད་རེ་གཉིས་བྲི་བསུབ་བྱས་པ་
མ་གཏོགས་སྙན་ངག་ལ་སློབ་དཔོན་བརྟེན་(བསྟེན་)ནས་དཔེར་བརྗོད་ཤོ་ལོ་ཀ་གཅིག་ཀྱང་
བྱེད་མ་མྱོང་། རྩོད་འཆད་ངག་ལ་མ་ངེས་པ།། སྲིད་ཕྱིར་མི་འཁྲུལ་རྩོམ་པ་སྟེ། ཞེས་མཁས་པའི་
བྱ་བ་གསུམ་གྱི་ནང་ནས་ཀྱང་དཀའ་བའི་གནས་སུ་གསུངས། སྔོན་བྱོན་སྨོས་མ་དགོས་ཕྱིས་བྱུང་
རང་ཚོའི་དུས་ཐོག་འདིར་ཡང་རྩོམ་ཟེར་བ་ཀུན་མཁྱེན་བླ་མ་དཔོན་སློབ་དང་། ཐུའུ་བཀྭན་
རིན་པོ་ཆེའི་གསུང་དེ་འདྲ་རེ་དང༌། གཞན་ཕྱོགས་སུ་བྱུང་བ་གཏེར་སྟོན་འཇིགས་མེད་གླིང་
བ་དང་། ཁམས་དགེ་རྩེའི་སྤྲུལ་སྐུའི་རྩོམ་དེ་འདྲ་བྱུང་ན་བཟོད་རུང་། བདག་འདྲའི་བསྟན་བཅོས་
པ་(ལ་)ཟླ་གྲོགས་ཚོས་ཚེམས་ཀྱི་འོད་ཟེར་ངོམ་པའི་བཞད་གད་དང་། མཁས་པ་རྣམས་ཐུགས་
མུག་དགོངས་ཁྲེལ་གྱི་རྒྱུ་ལས་ཅིར་འགྱུར་བསམ་ཤོག་བྱང་བཅུ་ཁ་ལོང་བའི་བརྩམ་(ལོངས་པའི་
བརྩམས་)་ཆོས་མེད། དེང་སང་ཞིག་ལ་རང་བློས་ཤེར་ཕྱིན་གྱི་ཚིག་དོན་ལ་བག་ཆགས་ཕྲ་མོ་
ཐེབ་རེས་ལེགས་སྨོན་གྱི་རྟེན་དུ་བསམ་(བསམས་)ནས་ཕར་ཕྱིན་སྐབས་དང་བོ་ཞིག་འབྲི་གིན་
,38%78
£ 789£>

༄༅། །རྒྱལ་མཁན་ཆེན་གྲགས་པ་རྒྱལ་མཚན་གྱི་རྣམ་ཐར་ནོར་བུའི་འཕྲེང་བ།
ཡོད་དེ། དེ་ཡང་ཀུན་སློང་དེ་ཙམ་ལས་རྩོམ་ཤེས། གཞན་ཕན་འབྱུང་བསམ་པ་དང་།
རྩོམ་ཟེར་
མཁན་(༦༠)བྱུང་ནས་བརྩམས་པ་མིན། ཕྱིས་རང་རྒྱ་ནག སོག་ཡུལ། མདོ་ཁམས་སོགས་ཡུལ་
མང་བོར་བསྐོར་ཚེ་ནོ་མོ་ཧན། ཆོས་རྗེ། དགེ་བཤེས། ལྷ་བཙུན། རྟོགས་ལྡན། གཏེར་སྟོན། གྲུབ་ཆེན་
ཟེར་བ་དུ་མས་གསུང་འབུམ་སྤར་སྐོ་(དཔར་རྐོ་)མཁན་གྱི་ཡན་ལག་ངལ་དུ་བཅུག་པའི་པོཏ་(པོད་)
མང་རེ་མཐོང་། འདི་ལྟ་བུ་འབྲི་དགོས་ན་སྣག་ཤོག་གི་གྲོན་དང་། ཚེགས་ལ་མ་བལྟས་ན་སླ་སྙམ་
པ་ང་རྒྱལ་དགུའི་རབ་དབྱེ་འགའ་ཞིག་མངོན་དུ་གྱུར་ཏེ་སྤོབ་(སྤོབས་)པ་ཅུང་ཟད་མཐོ་བ་
ཐོབ། ཉེ་ཆར་རྣམ་ཐར་འདི་སྔ་ཕྱིར་བསྐུལ་(སྐུལ་)མཁན་འགའ་བྱུང་བས་ལ་ལས་ཚིགས་བཅད་
སྙན་ངག་གི་བརྡས་བཅིངས་པ་ཞིག་གྱིས་ཟེར། ལ་ལས་གོ་སླ་བའི་ཚིགས་ལྷག་ཞིག་གྱིས་ཟེར་
བར་ཚིགས་བཅད་སྤེལ་ལེགས་ཐོན་ཡང་མི་ཐོན་ལ། འདི་ལ་རྣམ་ཐར་གྱི་ཁོག་སློང་བ། རྒན་བྱིས་
ཐམས་ཅད་ཀྱིས་རྟོགས་སླ་བ་ཞིག་དོན་དུ་འགྱུར་སྙམ་ནས་བཅད་ལྷུག་ཐམས་ཅད་གོ་སླ་བའི་
ངག་གིས་ལོག་རྟོག་གི་གཉིད་ཀྱིས་བློ་མིག་མ་ཟུམ་པའི་སྐལ་ལྡན་གྱི་སྐྱེ་བོ་དག་དད་པའི་མིག་གི་
འདབ་བརྒྱ་རྒྱས་ཤིང་། རྣ་བ་གསལ་བ་དག་ལ་མཉན་པར་འོས་པའི་གཏམ་དུ་བྱས་པའོ། །
འདིར་སྨྲས་པ། རྒྱལ་ཀུན་སྙིང་རྗེའི་ཆ་གང་བདུད་རྩིའི་ཟེར།། སྲིད་པའི་ཆུ་བུར་མིག་ངོར་
ངུར་སྨྲིག་གི། འོད་དམར་སྤྲོ་བའི་འཕྲུལ་བརྟེན་དུས་སྙིགས་འདིའི།། འགྲོ་ཀུན་རྒུད་པའི་མུན་
སྟུག་མལ་ལས་བསླང་(བསླངས)།། དགའ་ལྡན་བསྟན་སྲིད་འཆི་མེད་རྫིང་རིང་བོར།། ཡབ་རྗེ་རྟ་
བདུན་བདག་པོའི་དཀྱིལ་འཁོར་དེའི། ལེགས་མཛད་སྒང་གཤོང་གོ་ལའི་ཁྱིམ་མང་བོར།། འདྲེན་ལ་
ཁྱིམ་གཅིག་མགྱོག་(མགྱོགས་)འགྲོ་བདུན་རྗེས་འགྲོ།། ཁྱོད་ཀྱི་མཁྱེན་བརྩེ་ནུས་མཐུ་བསྐལ་བའི་
མེས།། སྲིད་པའི་ཆུ་གཏེར་སྐེམས་(སྐེམ་)པ་འདི་གཟིགས་ནས།། རྒྱལ་དང་རྒྱལ་བའི་མྱུ་གུ་ཕལ་
མོ་ཆེ།། དག་པའི་ཞིང་ན་ཐུགས་བདེ་ངལ་གསོ་བརྟེན།། ཐོས་སྒྲོགས་རང་བྱུང་ཟག་ཟད་མངོན་
མཁྱེན་གྱིས།། ངོ་མཚར་དེ་མཐོང་དེ་ཡིས་ཡིད་དྲངས་ཏེ།། བདག་ཅག་འདི་ལྟར་གཞན་ཕན་ཁུར་
འཁྱེར་ཞེས།། རང་རང་དམན་པའི་ཐེག་པར་གུས་པ་བཏང་།། ལྷ་ཁང་དཀའ་ཐུབ་དམོད་འབྲས་
མི་བཟད་པའི།། མཚན་ངན་མཚན་མ་སྟོང་ཕྲག་མཛེས་པའི་མིག། མཐིང་ཀའི་(གའི་)ཨུཏྤལ་རྗེས་
འགྲོ་ཉིད་བྱས་ནས།། མཛད་པའི་ཚོགས་འདིར་རི་རབ་རྩེ་ནས་བལྟས།། འཇུག་པ་བཅུ་ཡི་འཕྲུལ་
79

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་དང་བོ་བཞུགས་སོ།།
གྱིས་ས་གསུམ་ལས།། རྒྱལ་བ་བརྟེན་པའི་ཐ་གུས་(གུའི་)ལྟོ་ཅན་དེས།། ཁྱོད་ཀྱི་གསང་གསུམ་
རོལ་བའི་མཐའ་རྟོགས་སྙམ།། དྲག་པོས་(པོའི་)བྱིན་རླབས་པད་དཀར་ལྟ་བྱེད་བྱས།། ཚངས་
པས་མཆོག་མའི་རྗེས་འགྲོ་གདོང་བ་བཞིར།། སྒྲ་འཛིན་བརྒྱད་སྤྲུལ་ཚངས་པའི་ཡུལ་ནས་མཉན།།
ཆགས་སྦྱོར་ལྷ་ཆེན་ཡིད་གཡེང་གོ་རི་མའི།། བྷ་གར་ལིངྒ་ལུས་ཕྱེད་དང་བཅས་ནུབ།། ཚུལ་མིན་
སྤྱོད་དེ་མཐོང་བས་ངོ་ཚ་ནས།། མཁའ་ཡི་བུ་མོས་རང་ལུས་ཐོགས་མེད་བསྒྲིབ(བསྒྲིབས)།། བལྟ་
ཕྱིར་འདུས་པའི་སྐབས་གསུམ་གཞོན་ནུའི་ཚོགས།། མིག་གི་འཛུམ་བྲལ་རང་མིད་(མིན་)དོན་
བཅས་གྱུར།། འདི་ལྟའི་ངོ་མཚར་འཇིག་རྟེན་སྒྲོགས་(སྒྲོག་)(༦༡)པ་ལ།། དགེ་དབང་དཔའ་བོ་འོས་ཀྱང་
ཞིང་གཞན་བཞུད།། གཞན་མེད་ཁྱོད་ཀྱིས་དབྱངས་བདུན་གླུར་ལོང་(ལོངས་)ཞེས།། དྲི་ཟའི་བུ་མོས་
རྒྱུད་མང་བདག་ལ་བྱིན།། བདག་གིས་རྟོགས་དཀའ་དང་བོའི་རྒྱུད་སྦྲེངས་ནས།། བྱིས་བློའི་གྲུ་
གཟིངས་རྨོངས་པའི་མཚོར་འཇིག་(འཇུག་)སྙམ།། གོ་སླའི་དབྱངས་བདུན་རྒྱུད་གཞན་བརྡུང་
བྱས་ནས།། མི་འམ་ཅི་མོའི་གླུ་ལ་མངོན་དགའ་བཅད།། བཅད་ལྷུག་ཚིག་འཕྲེང་གསེར་གྱི་ཉག་
ཐག་ལ།། བརྒྱུས་པའི་རྣམ་ཐར་ཡིད་བཞིན་ནོར་བུའི་རྒྱན།། ཐུབ་བསྟན་རྒྱལ་མཚན་ཏོག་ཏུ་
བཀོད་པ་ལས།། ལེགས་ཚོགས་རིན་ཆེན་ཆར་གྱིས་ཕྱོགས་རྣམས་བཀང༌།། ཡབ་རྗེའི་དགོངས་
བཞེད་ལྷག་མའི་ཡོལ་གོ་ཀུན།། བཀང་སྟེ་རང་བསྟན་གདུགས་དཀར་མཐོར་བཏེགས་པའི། ཕྱག་
རྗེས་རྡོ་ཡི་ངོས་བཞག་རི་མོའི་ཤུལ།། ནམ་ཡང་མི་བསུབ་གསལ་བའི་ཚོན་བརྒྱ་བྱུགས།། རྟོགས་
བརྗོད་ཟླ་ཤར་གང་འདིས་མ་བསྡམས་པའི།། ངག་གི་དྲི་མ་ར་རི་འཛིན་སྣང་ཡང་།། སེ་བཅུ་ནེ་
ཙོའི་གཏམ་དང་སྒམ་བུ་ཕྱྭ།། བདེན་གཏམ་བསེར་བུར་བསྐུར་བའི་རྗེས་འགྲོ་མེད།། འོན་ཏང་
སྲིད་སྒྲུབ་ཉག་ཕྲན་ལྟར་དྲང་བོས།། འོད་འགའ་ལ་ལའི་ཐུགས་ཀྱི་ཧཱུཾ་ཡིག་ལ།། ཕོག་སྟེ་དམར་
ནག་མེ་སྟག་འཚུབ་འགྱུར་ན།། ཉེས་ཀུན་ཁྱབ་བརྡལ་མཉམ་ཉིད་ཀློང་དུ་འཆགས།། བཤེས་
གཉེན་མཆོག་གི་མཛད་བཟང་ནོར་བུའི་འཕྲེང་།། ངོ་མཚར་ཚིག་གི་སྲད་བུ་གཅིག་ཏུ་བསྟར།།
བརྗོད་པ་རྣམ་དག་ཨ་འདུས་ཀ་འཕྲེང་དུ།། ལེགས་བསྒྲིགས་ཉམས་མེད་གྲགས་པའི་རྔ་ཆེན་
བརྡུང་།། ཚུལ་འདི་ཐོས་དང་མཐོང་བའི་ཤིང་རྟ་རྒྱས(བརྒྱས)།། མི་ཕྱེད་དད་གུས་ནོར་བུའི་
མཛོད་འདྲེན་རྣམས།། མགོན་ཁྱེད་ཐུགས་རྗེས་བདུན་ལྡན་ལོངས་སྤྱོད་རྫོགས།། བརྒྱ་བའི་ཚེ་
a,rc
80

༄༅། །རྒྱལ་མཁན་ཆེན་གྲགས་པ་རྒྱལ་མཚན་གྱི་རྣམ་ཐར་ནོར་བུའི་འཕྲེང་བ།
འདིར་འགྲུབ་པར་བྱིན་གྱིས་རློབས།། བཀྲ་ཤིས་དགེ་མཚན་གཡས་འཁྱིལ་ཆོས་ཀྱི་སྡེར།། དགྱེས་
པའི་འཛུམ་ཞལ་འགྱུར་མེད་རྡོ་རྗེའི་སྐུ།། རྟག་བརྟན་གཡུང་དྲུང་ཚེ་མཐའ་ཡས་པའི་ངོར།། མི་
ཕམ་འཕགས་ཡུལ་བྱོན་དང་མཇལ་གྱུར་ཅིག །
ཅེས་ཡོངས་ཀྱི་དགེ་བའི་བཤེས་གཉེན་ཆེན་པོ་རྒྱལ་མཁན་ཆེན་གྲགས་པ་རྒྱལ་མཚན་དཔལ་བཟང་
བོའི་ཞལ་སྔ་ནས་ཀྱི་རྣམ་པར་ཐར་བ་ནོར་བུའི་འཕྲེང་བ་ཞེས་བྱ་བ་འདི་ནི། སྨྱུང་གནས་སོགས་དགེ་སྦྱོར་ལ་
གཅིག་ཏུ་གཞོལ་བའི་འཚམས་(མཚམས་)པ་རབ་འབྱམས་པ་རིན་ཆེན་རྒྱ་མཚོ་དང༌། རྗེ་རང་གི་དྲུང་ཡིག་པ་
དཀོན་མཆོག་བསྟན་འཛིན་གཉིས་ཀྱིས་སྔ་ཕྱིར་བསྐུལ་ཞིང་(ཅིང་)། གཞན་ཡང་རྗེ་འདིའི་ཞལ་སློབ་དཀའ་རབ་
འབྱམས་དུ་མས་ཚིག་གི་འཚམས་(མཚམས་)སྦྱར་ལ་བརྟེན་ནས། རྒྱལ་ཁམས་ཉུལ་བའི་པན་རྒན་སྙོམས་ལས་
པ་གླིང་སྤྲུལ་མིང་ཅན། དཀོན་མཆོག་དགྱེས་པའི་བློ་གྲོས་ཀྱིས་རང་ལོ་རེ་གསུམ་པ་རབ་བྱུང་བཅུ་བཞི་བའི་ཤིང་
ལུག་ལོའི་ས་ཀ་(ག་)ཟླ་བའི་བཅུ་གཅིག་ལ་མགོ་བརྩམས་ཏེ། ཐུན་འཚམས་(མཚམས་)སུ་སམ་ཊར་ཉུང་ངུ་རེ་
སུག་བྲིས་བྱས་པ་སྣྲོན་ཟླའི་བཅོ་ལྔ་ལ་གྲུབ་ཀྱང་། སྦྱར་བྱང་གི་མཐའ་རྗེ་འདིའི་ཁྲི་འདོན་དབུས་ཕེབས་སོགས་
་ཐམས་ཅད་འགྲུབ་པའི་འཕྲོད་སྦྱོར་བདེ་ལེགས་ཀྱི་ཚེས་བཅོམ་ལྡན་འདས་ཀྱིས་ཆོས་ཀྱི་འཁོར་ལོ་བསྐོར་
བའི་ཉིན། ཆ་གན་པེ་(ཚ་གན་བེ་)ཤིང་དགའ་ལྡན་རབ་རྒྱས་གླིང་དུ་རང་གི་འཚམས་(མཚམས་)ཁང་སྐལ་
བཟང་ཉི་ཟླའི་གུར་ཁང་ནས་རྫོགས་པར་བྱས་ཏེ། ཤོག་བུར་འབེབས་མཁན་ནི་རྗེ་ཉིད་དང་རང་གི་སློབ་བུ་དགེ་
སློང་བློ་བཟང་ཆོས་འཕེལ་གྱིས་བགྱིས་པ་ཛ་ཡནྟུ།
2: 81